
Europa 


Kitos reikšmės - Europa (reikšmės). 

Europa - viena iš pasaulio dalių, kartu su Azija sudaranti 
Eurazijos žemyną. Europos plotas - 10,1 milijono 
kvadratinių kilometrų, ji užima 1/15-ąją visos pasaulio 
sausumos teritorijos. Europoje gyvena apie 747 milijonai 
žmonių (trečiasis pagal gyventojų skaičių žemynas). 
Europa taip pat dažnai vadinama „Senuoju žemynu“ 
priešpriešinant „Naujajam žemynui“ (Amerikai). 

Europa 



Plotas 10 180 000 km 2 

Gyventojų 746 419 440 (20l8)Wi 2 l 

Tankumas 72,9 žm./km 2 

Valstybės 50 

BVP (PPP) 29,01 trln. JAV dol. (20l9p 

BVP (nominalus) 21,79 trln. JAV dol. (20i9)W 

BVP gyventojui 29 410 JAV dol 


indoeuropiečių 

finougrų 

semitų 

Kalbos baskų 

tiurkų 
Kaukazo 
mongolų 

Laiko juostos nuo UTC±0 iki UTC+5 


Samprata 


„Europa“ yra vienas iš labiausiai ginčytinų geografinių terminų. Paties pavadinimo kilmė neaiški, taip pat 
ginčytinos ir Europos ribos. 

Žodis „Europa“ (šen, gr. EŪpcdnų) kilęs iš graikų mitologijos, kur reiškia mitinę finikiečių princesę, kurią 
pagrobė tauru pasivertęs Dzeusas. Šį žodį bandoma kildinti iš še n, gr. eUpuę („platus, erdvus“ = skr. = 
uru-, av. vouru- „platus“, skr. čr^T = varas „erdvė“ < ide. *ŲTrū-s, *Ųėros- „platus“) ir šen, gr. UR)j, kilm. 
lUTioę („akis, veidas, priešakis“). Kaip dūrinys reikštų „plačių akiračių, toliaregė“Taip pat mėginta šį 
pavadinimą sieti su semitiškais žodžiais - akad. errebu („leistis saulei“), finik. ereb („vakaras; vakarai“), 























arab. = mayrėb („vakarai“).— 

Senovės Graikijoje geografiškai žodis „Europa“ pirmąsyk 
pavartotas homeriniame himne Delo Apolonui - taip vadinta 
vakarinė Egėjo jūros pakrantė. V a. pr. m. e. Herodotas mini 
pasaulį esant padalintą į 3 dalis - Europą, Aziją ir Libiją 
(Afriką). Ribos tarp šių dalių eina Nilo ir Fazio (dab. Rionio) 
upėmis, nors, pasak istoriko, kai kas ribą veda Dono upe. 

Žydų „Jubiliejų knygoje“ Europa nusakoma besidriekianti nuo 
Heraklio stulpų (= Gibraltaro sąsiaurio) iki Dono upės. 

Romėnų autoriai (Posidonijus, Strabonas, Ptolemėjus) taip pat 
laikė, kad Europa tęsiasi į rytus iki Dono. 

Topografinis žemyno žemėlapis 

„Europa“ kultūrine prasme pirmąsyk pradėta vartoti IX a., 

Karolingų renesanso laikais. Nuo tada Europa imta tapatinti su 

Vakarų krikščionybės pasauliu (skiriant nuo Rytų krikščionybės bei islamo pasaulių). Ankstyvaisiais 
viduramžiais Europą apibrėžė lotyniška-krikščioniška kultūra, tad jos erdvė iš esmės apėmė Britų salas, 
Prancūziją, Vokietiją, šiaurės Iberiją , šiaurės ir vidurio Italiją bei Alpes. 

XVI-XVIII a. Europos ir Azijos riba buvo vedama remiantis antikine tradicija - per Viduržemio, Egėjo 
jūras, Bosforo ir Dardanelų sąsiaurius, Juodąją jūrą bei Doną. 1725 m. Filipas Johanas fon S tralenbergas 
pirmasis praplėtė rytinę ribą iki Volgos upės ir Uralo kalnų. Šią sampratą perėmė Rusijos imperija ir įvedė 
kaip visuotinę normą. Apie 1773 m. Peteris Simonas Palasas patikslino pietrytinę ribą einant per Kumos- 
Manyčiaus įdubą, kuria senovėje jungėsi Kaspijos ir Juodoji jūros, tačiau nuo XIX a. vid. įsigalėjo praktika 
šią ribą perkelti iki Kaukazo kalnų. Tarybiniai geografai dėl šios ribos nesutarė, todėl skirtinguose 
šaltiniuose būdavo nurodoma skirtingai. 

Kadangi Europos samprata labiau kultūrinė nei geografinė, kai kuriais atvejais jos samprata gali labai skirtis. 
Dėl judėjiškos-krikščioniškos kultūros ar ideologinių nuostatų prie Europos dažnai šliejasi Užkaukazės 
šalys, Izraelis, Kipras, kartais Kazachstanas, Turkija (jos yra daugelio Europos organizacijų narės). Kitąsyk 
taikoma ir redukcionistinė „europietiškumo“ samprata, kaip viduramžiais prilyginanti Europą lotyniškai- 
krikščioniškai tradicijai - tokiu atveju Rytų, Pietryčių Europos šalys regimos kaip „neeuropietiškos“ ar 
mažiau „europietiškos“. 

Geografija 


Padėtis 

Šiaurėje Europos krantus skalauja Arkties vandenynas, 
vakaruose - Atlantas, pietryčiuose - Juodoji ir Kaspijos jūros, 
pietuose - Viduržemio jūra. Rytuose Europą nuo Azijos skiria: 
Uralo kalnai, Uralo upė , Kaspijos jūra , Kaukazo kalnai (arba 
Kumos-Manyčiaus įduba), Juodoji jūra, Bosforo sąsiauris, 
Marmuro jūra, Dardanelų sąsi auris , Egėjo jūra , Kretos jūra . 
Viduržemio jūra. Europą nuo Afrikos skiria: Viduržemio jūra, 
Gibraltaro sąsiauris. Šiaurinis žemyninės Europos taškas - 
Nordkinas, pietinis - Marokio kyšulys, vakarinis - Rokos 
kyšulys. Didžiausias plotis pagal dienovidinius apie 3800 km, 
pagal lygiagretes apie 5000 kilometrų. Didžiausias nuotolis 
nuo jūros apie 1500 kilometrų. 



Europa iš palydovo 






































Pagal kai kurių mokslininkų skaičiavimus Europos geografinis centras yra Lietuvoje (1989 m. Prancūzijos 
nacionalinis geografijos institutas nustatė, kad Europos centras yra prie Girijos ežero ir Bernotų piliakalnio, 
tarp 25 ir 26 km į šiaurės rytus nuo Vilniaus). Atsižvelgiant į tai, kaip traktuojama Europos rytinė ir pietinė 
riba bei kokiais metodais nustatomas centras jis taip pat gali būti Latvijoje, Baltarusijoje, Lenkijoje, 
Slovakijoje, Čekijoje, Vokietijoje. 


Krantai 

Kranto linija labai vingiuota - gausybė pusiasalių, salų, įlankų, užutekių. Apie 1/4 Europos teritorijos sudaro 
pusiasaliai: didžiausi - Kolos, Skandinavijos, Apeninų, Pirėnų, Balkanų, Judandijos, Krymo, Peloponeso. 
Didžiausios salos - Naujoji žemė, Prano Juozapo žemė, Svalbardas, Islandija, Britų salynas, Korsika, 
Sardinija, Sicilija, Kreta, Kipras, Malta. Bendras Europos salų plotas apie 730 tūkst. km 2 . 


Paviršius 

Europos paviršiaus vidutinis aukštis apie 300 metrų. Vyrauja 
mažiau kaip 300 m aukščio lygumos, apie 20 % paviršiaus sudaro 
300-1000 m, 6 % - daugiau kaip 1000 m aukščio sritys. Jei į 
Europą įtraukiamas Kaukazas, tada aukščiausia viršukalnė yra 
Elbruso kalnas (5642 m), jei ne - Monblanas (4808 m). 
Žemiausia Europos vieta (28 m žemiau jūros lygio) yra Kaspijos 
jūros pakrantėje. Vyrauja lygumos (didžiausios - Rytų Europos, 
Vidurio Europos, Dunojaus, Par yži aus baseino). Kalnai užima 
apie 17 % teritorijos (pagrindiniai - Alpės, Karp atai, Pirėnai, 
Apeninai, Uralas, Kaukazas, Skandinavijos kalnai ir Balkanų pusiasalio kalnai (Dinarai, Rodopai, Stara 
Pianiną). Islandijoje ir Viduržemio jūros regione yra veikiančių ugnikalnių (Etna, Hekla, Vezuvijus, 
Strombolis, Lakis, Vulkanas ir kt.). Šiaurinė žemyno dalis smarkiai paveikta apledėjimų - gausu moreninių 
aukštumų, ozų , keimų; Skandinavijos kalnuose vyrauja fieldai - masyvai plokščiomis viršūnėmis, suskaidyti 
gilių trogų; gausu ledynų egzaracijos formų. 



Karpatų kalnai Rumunijoje 


Klimatas 

Didžiojoje Europos dalyje vyrauja vidutinių platumų klimatas (vakaruose jūrinis, rytuose - žemyninis), 
šiaurėje - subarktinis, šiaurės salose - arktinis, Pietų Europoje - Viduržemio jūros subtropinis. Šiltoji Golfo 
srovė Adanto vandenyne lemia švelnų didžiosios Europos dalies klimatą. Vidutinė sausio mėnesio 
temperatūra svyruoja nuo -24 °C arktinėse salose iki +12 °C Viduržemio jūros pietinėse pakrantėse, liepos 
mėnesį atitinkamai nuo +3 iki +29 °C. Ust Cilmoje (Komija) užregistruota žemiausia Europos temperatūra 
(-70 °C), o subtropinio klimato juostoje užregistruota aukščiausia Europos temperatūra 48,8 °C (Sevilijoje). 

Kritulių iškrinta palei Atlanto vandenyną ir priešvėjiniuose kalnų šlaituose 1000-2000 mm per metus, 
Vidurio ir Rytų Europos lygumose 500-700, Rytų Europos pietryčiuose 300-500, Pakaspijo žemumoje apie 
200 milimetrų. Didžiausias metinis kritulių kiekis (daugiau kaip 5300 mm) užfiksuotas Crkvicėje 
(Juodkalnija), o mažiausias (apie 200 mm) Almerijoje (Ispanija).® Europos vakaruose daugiausia lyja 
rudenį ir žiemą, rytuose - vasarą, pietuose - žiemą. Šiaurines salas ir teritorijas sukaustęs amžinasis įšalas. 


Gyvoji gamta 




































Gamtinės zonos Europoje tęsiasi nuo arktinių dykumų šiaurėje iki 
subtropinių Viduržemio jūros miškų ir krūmynų; pietryčiuose - 
pusdykumės. Arkties salose, Islandijoje, Skandinavijos kalnuose 
ir Alpėse jura ledynų (bendras plotas daugiau kaip 116 tūkst. 
km 2 ). Šiaurės Europos subarktinio klimato srityse vyrauja tundra, 
spygliuočių miškų zona (taiga) apima didžiąją Skandinavijos, 

Suomijos dalį ir Rusijos europinės dalies šiaurę, taip pat Alpių, 

Karpatų aukštutines dalis. Toliau palaipsniui pietuose pereinama į 
mišriųjų ir lapuočių miškų juostąja Vakarų Europoje ji beveik 
visiškai sukultūrinta, miškai likę tik kalnų šlaituose, paupiuose 
(vyrauja bukai, ąžuolai). Didesni plotai likę pietų Skandinavijoje, 

Vidurio ir Rytų Europoje. Britų salose daug kur veši viržynai . 

Stepių juosta nuo Vengrijos driekiasi į pietryčius ir Pakaspijo 
žemumoje pereina į pusdykumių zoną. Viduržemio jūros 
pakrantėse auga visžaliai medžiai ir krūmai (akmeniniai ir kamštiniai ąžuolai, pinijos , buksmedžiai). 



Reliktinis plačialapių medžių miškas 
Belgijoje 


Vidaus vandenys 

Beveik visa Vakarų, Pietų, Vidurio ir Šiaurės Europa yra Atlanto vandenyno baseine, kuriam priklauso šios 
didelės upės: Donas, Dniepras, Dunojus, Dauguva, Vysla, Elbė, Reinas, Luara, Tachas, Ebras, Rona, Po. 
Šiaurinės Rusijos dalies upės (Pečiora, Šiaurinė Dvina) neša vandenis į Arkties vandenyną. Pietryčiuose yra 
didžiulis uždaras Kaspijos jūros baseinas, kuriam priklauso ilgiausia Europos upė Volga (su Kama, Oka) bei 
Uralo upė. Daugelis Europos upių vandeningos ištisus metus, plačiai naudojamos energetinėms ir laivybos 
reikmėms. Tik Pietų Europos upės bei mažesni Vidurio ir Rytų Europos upeliai vasaromis smarkiai nusenka 
arba išdžiūva. Kanalai jungia Luarą su Dunojumi (per Roną, Reiną, Mainą), Reiną su Vysla (per Vėzerj , 
Elbę, Odrą), Volgą su Donu (Volgos-Dono kanalas). Iš dalies tebenaudojami Baltijos-Baltosios jūrų kanalas 


Ypač ežeringa žemyno šiaurė - čia telkšo didžiausi Ladogos, 
Onegos, Venerno, Veterno, Saimos, Peipaus-Pskovo ežerai, 
Vengrijoje telkšo didelis ežeras Balatonas, Alpėse - Bodeno 
ežeras, Ženevos ežeras, Komo ežeras, Madžorė. Pakaspijyje jura 
druskingų Baskunčako, Eltono ir kt. ežerų. 

Europoje yra apie 3800 tvenkinių, didžiausi sudaryti Volgos, 
Dono, Dniepro baseinuose - Kuibyševo tvenkinys, Rybinsko 
tvenkinys, Volgogrado tvenkinys, Cimliansko tvenkinys, 
Kremenčuko tvenkinys, Kachovkos tvenkinys. 

Rusijos šiaurės vakaruose (Dvinos, Pečioros baseiniuose). 
Polesėje, Suomijoje, Estijoje išlikę dideli pelky nai. Vakarų, 
Vidurio ir Pietų Europoje daug pelkių nusausinta ir sukultūrinta (likę tik prie didesnių upių žiočių - Žulavai, 
Kamargas , Donjanos šlapynės, Dunojaus delta). 

Gyventojai 


bei Volgos-Baltijos vandens kelias. 



Dunojus 


2016 m. Europoje gyveno 741 mln. žmonių J 1 Europos gyventojų vidutinis tankumas 73 žm./km 2 . Tai 
antras pagal gyventojų tankumą žemynas. Tankiausiai gyvenamos Vakarų Europos lygumos ir salos - ypač 
Beniliuksas, Rūro baseinas, Anglija, šiaurės Prancūzija, Po žemuma. Tankiausiai gyvenamos yra 
mikrovalstybės (Monakas, San Marinas, Vatikanas, Malta), o iš didesnių valstybių - Nyderlandai (415 
žm./km 2 ), Belgija (372), Jungtinė Karalystė (270), Vokietija (232), Šveicarija (202), Italija (201). Rečiausiai 





































gyvenamos ar visai negyvenamos arktinės salos ir žemyno 
pakrantės, Rusijos europinės dalies šiaurinė ir šiaurės rytinė dalys 
(Komija, Archangelsko, Murmansko, Kirovo, Vologdos sritys, 
Karelija), taip pat kai kurie pietiniai rajonai (Kalmukija, 
Stavropolio kraštas, Astrachan ės sritis ir kt.), šiaurės 
Fenoskandija, Škotijos aukštumos, ypač kalnuotos ir nederlingos 
sritys žemyno viduje. Rečiausiai apgyvendintos šalys - Islandija 
(3,2), Norvegija (15,8), Suomija (16), Švedija (22,5). 

Miestuose gyvena ~75 % Europos gyventojų. Monakas ir 
Vatikanas yra vien miestietiškos valstybės, taip pat labai daug 
miesto gyventojų gyvena Belgijoje (97,4 %, 200 m.), Islandijoje 
(92,7 %), Liuksemburge (91,9 %), Maltoje (91,2 %), San Marine 
(90,4 %), Nyderlanduose (89,6 %), Jungtinėje Karalystėje 
(89,5 %), Vokietijoje (87,7 %), Danijoje (85,1 %). Labiausiai 
kaimiškos valstybės yra Lichtenšteinas (urbanizacija - 21,5 %), 
rytų ir pietų Europos, ypač Balkanų šalys - Albanija (42,9 %), 
Bosnija ir Hercegovina (43,4 %), Slovėnija (49,1 %), Serbija 
(51,7 %).M 


2001 m. Europoje buvo 36 miestai, kuriuose gyveno daugiau kaip 
1 mln. gyventojų (Rusijoje tokių miestų yra 7, Ukrainoje 4, 
Vokietijoje 3, Didžiojoje Britanijoje 2, Ispanijoje 2, Italijoje 2). 4 
miestuose gyvena >10 milijonų žmonių - tai Londonas, 
Stambulas, Maskva ir Paryžius. Kiti dideli miestai - Sankt 
Peterburgas, Berlynas, Madridas, Roma, Barselona, Milanas, 
Atėnai, Varšuva. Daugelis didmiesčių sudaro dideles aglomeracijas 


Kaimas Kosove 


Daugelio Europos valstybių natūralus gyventojų prieaugis mažėja. 2003 m. vidutinis Europos gyventojų 
amžius buvo 37,7 metų. Daugelis Europos valstybių patenka tarp ilgaamžiškiausių pasaulio šalių. Ilgiausia 
gyvenimo vidutinė trukmė 2015 m. buvo: Šveicarijoje - 83,4 m., Ispanijoje - 82,8 m., Islandijoje ir 
Italijoje - 82,7 m., Švedijoje ir Prancūzijoje - 82,4 m., Liuksemburge - 82,0 m., daugelyje kitų Vakarų ir 
Šiaurės Europos valstybių - apie 80 m., trumpiausia - Rusijoje - 70,5 m., Moldavijoje - 72,1 m., 
Baltarusijoje - 72,3 m., Lietuvoje - 73,6 mJ 14 ^ 2018 m. didžiausias gyventojų prieaugis buvo Liuksemburge 
(1,9 %), Kipre (1,27 %), Airijoje (1,11 %), Islandijoje (1,09 %), Maltoje (0,99 %), mažiausias - Lietuvoje ir 
Latvijoje (-1,1 %), Moldavijoje (-1,06 %), Bulgarijoje (-0,63 %), Estijoje (-0,6 %). Maždaug pusėje Europos 
šalių (ypač Vidurio ir Rytų Europoje) gyventojų prieaugis neigiamas.Visame žemyne labai žemas 
gimstamumas . Imigracija didžiausia į Liuksemburgą, Šveicariją, Prancūziją, Švediją, Airiją, Norvegiją, 
Nyderlandus, Jungtinę Karalystę, Vokietiją. Didžiausia emigracija iš Vidurio ir Rytų Europos valstybių. 



Paryžius 



Etninė sudėtis 

Europoje gyvena ~100 vietinių tautų. Geografiniu požiūriu Europos tautos išsidėsčiusios netolygiai. Vakarų 
ir Vidurio Europa pasižymi paprastesne etnine struktūra - yra mažiau tautų, jos turi mažiau potaučių (etninių 
darinių su labiau išreikštais požymiais nei etnografinės grupės, bet mažiau nei tautos arba nacijos). Šiek tiek 
margesnė Rytų ir Pietų Europa, o palei ribą su Azija susitelkę apie 50 % visų Europos tautų. Etniškai 
sudėtingiausias Europos regionas - Šiaurės Kaukazas.^ 

Didžioji dauguma Europos gyventojų yra indoeuropiečiai. Vakarų ir Šiaurės Europą apgyvendinę germanai: 
vokiečiai, švedai, anglai, danai, norvegai, austrai, olandai, islandai, fareriečiai, fryzai, liuksemburgiečiai. 
Pietvakarių Europoje vyrauja romanai: prancūzai, ispanai, italai , portugalai, katalonai, galisai, korsikiečiai , 
valonai. Didžiumą Vidurio ir Rytų Europos apgyvendinę slavai (rusai, lenkai, ukrainiečiai, čekai, slovakai, 

































gudai, bulgarai, serbai, kroatai, slovėnai, bosniai, juodkalniečiai, 
rusinai), tarp kurių Balkanuose įsiterpę romanai (rumunai, 
moldavai, arumunai), graikai ir albanai, Pabaltyje - baltai 
(lietuviai ir latviai). Keltai, kadaise gyvenę didelėje žemyno 
dalyje, išlikę tik vakarinėse pakrantėse ir daugeliu atvejų 
kalbiškai nutautėję (škotai, airiai, valai, bretonai, komai). Be 
indoeuropiečių, žemyne nuo seno gyvena finougrai. Jie 
apgyvendinę šiaurinę Rusiją ir Fenoskandiją, šiaurines Baltijos 
pakrantes, Volgos baseiną (suomiai, estai, karelai, mordviai, 
mariai, samiai, komiai, udmurtai, nencai, vėpsai), taip pat 
Dunojaus vidurupį ir Transilvaniją (vengrai). Pietryčių europinėje 
Rusijoje, Balkanuose, Kryme yra tiurkų tautų: totoriai, turkai, 

Krymo totoriai, baškirai, čiuvašai, kumykai ir kt. Šiaurės 
Ispanijoje gyvena neaiškios kilmės tauta baskai. Šiaurės Kaukaze paplitusios Kaukazo šeimų tautos - 
čečėnai, ingušai , čerkesai, darginai , lakai, avarai, lezginai, taip pat indoeuropiečiai iranėnai osetinai. 
Kalmukijoje gyvena mongolams giminingi kalmukai. Europoje gyvena didelės atėjūnų iš kitų žemynų 
bendruomenės, susitelkusios daugiausia vakarinėje žemyno dalyje, taip pat Rusijoje. Ypač didelės yra indų, 
arabų, turkų bendruomenės, taip pat gausu kinų, armėnų, įvairių Afrikos tautų atstovų, lotynoamerikiečių, 
vietnamiečių, filipiniečių, persų ir kt. 



Mordviai tautiniais rūbais 


Kalbos 

Priešingai nei kituose žemynuose, daugelyje Europos valstybių vartojamos skirtingos kalbos, būdinga viena 
vyraujanti kalba. Daugelis kalbų Europoje paplitę tik vienoje valstybėje. Keletas kalbų užima platesnę 
vartojimo erdvę - tai anglų , vokiečių, prancūzų, rusų, italų kalbos. Dauguma Europoje vartojamų kalbų 
priklauso indoeuropiečių kalbų šeimai (slavų , romanų, germanų, baltų, keltų, albanų, helenų, iranėnų 
šakoms), mažuma - tiurkų, Uralo, mongolų , semitų, šiaurės vakarų Kaukazo ir šiaurės rytų Kaukazo 
šeimoms. Baskų kalba izoliuota. Daugelyje Europos valstybių puoselėjamos tradicinių tautinių bei 
etnografinių mažumų kalbos. 


Religija 

Tradiciškai krikščionybė buvo viešpataujanti religija beveik 
visoje Europoje. Dabar ~75 % europiečių nurodo esą 

krikščionys.^ 17 ^ 2001 m. buvo apie 271 mln. katalikų, apie 110 
mln. protestantų, apie 166 mln. stačiatikių, apie 5 mln. kitų 
krikščionių. Katalikybė vyrauja Italijoje (99 %), Maltoje (98 %), 

Lenkijoje (95 %), Ispanijoje (94 %), Portugalijoje (94 %), 

Prancūzijoje (83-88 %), Austrijoje (78 %), Kroatijoje (76,5 %), 

Belgijoje (75 %), Lietuvoje (74 %), Slovėnijoje (70,8 %), 

Vengrijoje (67,5 %), Slovakijoje (60,3 %), stačiatikybė - Rusijoje 
(europinėje dalyje), Graikijoje (98 %), Moldavijoje (98 %), 

Rumunijoje (87 %), Bulgarijoje (83,8 %), Baltarusijoje (80 %), 

Serbijoje (65 %). Evangelikų liuteronų daugiausia yra Danijoje 
(95 %), Islandijoje (93 %), Suomijoje (89 %), Švedijoje (87 %), 

Norvegijoje (86 %), Estijoje (78 %). Jungtinėje Karalystėje gausiausia denominacija - anglikonybė.^ 18 ^ 
Kitos protestantiškos atšakos niekur nesudaro ryškios daugumos (kalvinistai gausiau paplitę Vengrijoje, 
Škotijoje, Šveicarijoje; baptistai - Anglijoje, Švedijoje). 



Šv. Petro bazilika Vatikane - 
katalikybės centras 





















































2010 m. ~6 % Europos gyventojų buvo musulmonai J 19 -' Islamas 
tradiciškai labiausiai paplitęs Osmanų imperijos paveiktuose 
Balkanuose: Kosove (90 %), Albanijoje (70 %), Bosnijoje ir 
Hercegovinoje (40 %), Šiaurės Makedonijoje (39,3 %). Didelė 
musulmonų mažuma gyvena Rusijoje (10-15 %; totoriai, čečėnai, 
baškirai, ingušai, avarai ir kt.). Pastaraisiais dešimtmečiais dėl 
imigracijos musulmonų sparčiai daugėja Vakarų Europoje - 
Prancūzijoje (7-9 %), Nyderlanduose (6 %), Danijoje, Jungtinėje 
Karalystėje, Vokietijoje (5 %).!2 9 1 

Kadaise buvusi gausi judėjų (žydų) bendruomenė per Holokaustą 
praktiškai išnaikinta Europoje. Dabar daugiausia judėjų (~1 %) 
gyvena Prancūzų oje / 2 ^ 

Kitos religijos į Europą pateko nesenais laikais arba su imigrantais, arba individualių atsivertimų atvejais. 
Žemyne yra ~3 mln. budistų (autochtonai kalmukai Rusijoje, taip pat budizmas gana paplitęs Vokietijoje, 
Italijoje, Jungtinėje Karalystėje, Prancūzijoje)/ 22 ^ 1,5 mln. hinduistų (daugiausia indų imigrantai Jungtinėje 
Karalystėje, Prancūzijoje, Nyderlanduose), ~1 % sikhų (daugiausia indų imigrantai Jungtinėje Karalystėje, 
Prancūzijoje, Italijoje). Dar yra naujųjų religinių judėjimų, zoroastrizmo, šintoizmo, džainizmo ir kt. 
pasekėjų. 

Seniau vyravusios indoeuropiečių, tiurkų, finougrų religijos dėl krikščionybės ir islamo sklaidos iki XIX a. 
praktiškai išnyko (daug kur virto sinkretiniu liaudies religingumu), nors samiai, nencai, mariai, mordviai iš 
dalies tebėra išlaikę daugelį senosios tikybos bruožų. Nuo XX a. vid. plinta senųjų religijų rekonstrukcija 
(vadinamoji „ neopagonybė “; daugiausia Islandijoje, Švedijoje, Latvijoje, Lietuvoje, Suomijoje). 

Nuo XVI a. Europoje ėmė plisti ireliginės bei ateistinės idėjos. Didėjo sekuliarizacija. Nuo XX a. antros 
pusės daugelyje Europos šalių didesnė gyventojų dalis teigia esanti nereliginga. Vienos apklausos 
duomenimis, patys nereligingiausi žmonės gyvena Estijoje (84 %), Švedijoje (83 %), Danijoje (80 %), 
Norvegijoje (78 %), Čekijoje (74 %), religingiausi - Moldavijoje (88 %), Maltoje (82 %), Šiaurės 
Makedonijoje (81 %), Bosnijoje ir Hercegovinoje (81 %)J 23 ^ Tiesa, faktinis ir statistinis religingumas 
Europoje dažnai skiriasi, nes didelė dalis nereligingų žmonių (praktiškai nedalyvaujančių religinėse 
apeigose) surašymuose tebenurodo savo tėvų, protėvių religiją (gautą per vaikystės iniciaciją). 

Europos valstybės 



Tikintieji stačiatikių cerkvėje Kryme 


Europos valstybės: 


■ ■ ■ Airija 

■ ■ Albanija 

■ M Andora 

■ “ Austrija 

■ im Baltarusija 

■ 1 1 Belgija 

■ HJ Bosnija ir Hercegovina 

■ h Bulgarija 

■ ^ Čekija 

■ Zm Danija 

■ u Estija 


■ ■ Lietuva 

■ “ Liuksemburgas 

■ ss Šiaurės Makedonija 

■ ■ Malta 

■ |-| Moldavija 

■ ™ Monakas 

■ “ Nyderlandai 

■ its Norvegija 

■ 13 Portugalija 

■ II Prancūzija 

■ || Rumunija 

Europos politinis žemėlapis 


Kai kurios valstybės priklauso Europai istoriškai arba tik 
dalis jų teritorijų yra Europoje: 

■ H Armėnija - geografiškai Azijoje, tačiau dėl 
istorinių, kultūrinių/religinių ir ypač politinių 
priežasčių priskiriama Europai 

■ mm Azerbaidžanas - nedidelė teritorija priklauso 
Europai, nors dėl politinių priežasčių priskiriamas 
Europai 

■ Gruzija - geografiškai Azijoje, tačiau dėl istorinių, kultūrinių/religinių ir ypač politinių 
priežasčių priskiriama Europai 

■ Kazachstanas - teritorija nuo Uralo upės į vakarus priklauso Europai 

■ - Kipras - geografiškai Azijoje, tačiau dėl istorinių, kultūrinių/religinių ir ypač politinių 
priežasčių priskiriamas Europai 

■ h Rusija - teritorija į vakarus nuo Uralo kalnų ir į šiaurę nuo Kaukazo kalnų priklauso Europai 
Turkija - nedidelė teritorija šiaurės vakaruose (dalis Rytų Trakijos) priklauso Europai 

Didžiausios Europos valstybės 


Pagal plotą Pagal gyventojų skaičių 


N r. 

Valstybė 

Gyventojų 

skaičius 

1. 

Vokietija 

82 422 

299 

2. 

Prancūzija 

60 876 

136 

3. 

Jungtinė Karalystė 

60 609 

153 

4. 

Italija 

58 133 

509 

5. 

Ukraina 

46 710 

816 

6. 

Ispanija 

40 397 

842 

7. 

Lenkija 

38 536 

869 

8. 

Rumunija 

22 303 

552 

9. 

Nyderlandai 

16 491 

461 


Nr. 

Valstybė 

Plotas, 

km 2 

1. 

Ukraina 

603 

700 

2. 

Prancūzija 

547 

030 

3. 

Ispanija 

504 

782 

4. 

Švedija 

449 

964 

5. 

Vokietija 

357 

021 

6. 

Suomija 

338 

145 

7. 

Norvegija 

324 

220 

8. 

Lenkija 

312 

685 

9. 

Italija 

301 

230 





































































10. Jungtinė Karalystė 244 

10. Graikija 

10 688 

820 


058 


Taip pat skaitykite 

■ Šiaurės Europa 

■ Vakarų Europa 

■ Vidurio Europa 

■ Rytų Europa 

■ Pietų Europa 


Šaltiniai 


1. „World Population prospects - Population 
division“ (https://web.archive.org/web/20190 
205234912/https://population. un. org/wpp/). 
United Nations. Suarchyvuotas originalas (htt 
ps://population. un . org/wpp/) 2019-02-05. 
Nuoroda tikrinta 2019-07-16. 

2. „Overall totai population“ (https://population.u 
n.org/wpp/Download/Files/l_lndicators%20 
(Standard)/EXCE L_FILES/l_Population/WP 
P2019_POP_F01_1_TOTAL_POPULATION 
_BOTH_SEXES.xlsx) (xlsx). United Nations. 
Nuoroda tikrinta 2019-07-16. 

3. „G D P PPP, current prices“ (http://www.imf.or 
g/external/datamapper/PPPGDP@WEO?yea 
r=2019). International Monetary Fund. 2019. 
Nuoroda tikrinta 2019-04-20. 

4. „GDP Nominal, current prices“ (http://www.im 
f. org/external/datamapper/NGDPD@WEO?y 
ear=2019). International Monetary Fund. 
2019. Nuoroda tikrinta 2019-03-06. 

5. „Nominal GDP per capita“ (http://www.imf.or 
g/external/datamapper/NGDPDPC@WEO?y 
ear=2019). International Monetary Fund. 
2019. Nuoroda tikrinta 2019-04-20. 

6. Hjalmar Frisk. Griechisches Etymologisches 
VVorterbuch (http://ieed. ullet. net/friskL .html), 
Heidelberg, 1954-1972. 

7. Michael A. Barry: „L’Europe et son mythe : a 
la poursuite du couchant“. In: Revue dės 
deux Mondes (November/December 1999) 

p. 110. 

8. Europos gamta. Visuotinė lietuvių 
enciklopedija, T. V (Dis-Fatva). - Vilnius: 
Mokslo ir enciklopedijų leidybos institutas, 
2004 

9. reorpacjDMHecKMM SHųi/iK/ionefli/iHecKnn 
c/iOBapb, m. peflaKTop A. <£. TpėLum/iKOB. 


MocKBa: CoBeTCKafl SHųuK/ioneflUfl, 1983, 
144 psl. 

10. reorpacjDMHecKMM SHųMK/ioneflnnecKun 
c/iOBapb, m. peflaKTop A. O. TpėLUHi/iKOB. 
MocKBa: CoBeTCKafl 3Hųi/iK/ionefli/m, 1983, 
144 psl. 

11. reorpacjDMMecKuPi sHųuK/ionefli/mecKUM 
c/iOBapb, m. pe,qaKTop A. O. TpėniHMKOB. 
MocKBa: CoBeTCKafl 3HUMK/ioneflMfl, 1983, 
144 psl. 

12. [1] (https://esa.un.org/unpd/wpp/DataQuery/) 

13. Europos gyventojai. Visuotinė lietuvių 
enciklopedija, T. V (Dis-Fatva). - Vilnius: 
Mokslo ir enciklopedijų leidybos institutas, 
2004 

14. [2] (http://www.who.int/gho/publications/world 
_health_statistics/2016/Annex_B/en/) 

15. [3] (https://www.cia.gov/library/publications/th 
e-world-factbook/fields/344rank.html) 

16. Europos gyventojai. Visuotinė lietuvių 
enciklopedija, T. V (Dis-Fatva). - Vilnius: 
Mokslo ir enciklopedijų leidybos institutas, 
2004 

17. [4] (http://www.pewforum.org/2011/12/19/glo 
bal-christianity-regions/#europe) 

18. Europos religijos. Visuotinė lietuvių 
enciklopedija, T. V (Dis-Fatva). - Vilnius: 
Mokslo ir enciklopedijų leidybos institutas, 
2004 

19. [5] (https://www.pewforum.org/2011/01/27/th 
e-future-of-the-global-muslim-population/) 

20. Muslims in Europe: Country guide (http://new 
s.bbc.co.uk/2/hi/europe/4385768.stm) 

21. [6] (https://www.cia.gov/library/publications/th 
e-world-factbook/geos/fr.html#People) 

22. [7] (https://web.archive.org/web/2011092802 
0927/http://www.e-b-u.org/buddhism-europe. 





html) 


23. [8] (https://worldview.gallup.com/default.asp 

x) 


Nuorodos 


Vikicitatos 

Vikižodynas 

■ Laikas populiaresniuose Europos miestuose (https://www.timeanddate.com/worldclock/custo 
m.html?continent=europe) 

■ Orai populiaresniuose Europos miestuose (https://www.timeanddate.com/weather/?continent= 
europe) 

■ Europos šalių interaktyvus laiko juostų žemėlapis su esamu laiku (http://www.worldtimezone.co 
m/time-europe24.php) 

■ Europos žemėlapis Google žemėlapiuose (http://maps.google.co.uk/maps?ll=55.329144,20.21 
4844&spn=30.991758,65.830078&t=h&z=4&vpsrc=6&lci=weather) 


ž-ą. r (http 

s://lt.wikipedi 

a.org/w/inde 

x.php?title 

=%C5%A0ab 

lonas:%C5% 

BDemynai&a 

Žemynai 

ction=edit) 

Afrika | Antarktida | Australija | Azija | Europa | 

Pietų Amerika | Šiaurės Amerika 

Pasaulio žemynai 

Ramiojo vandenyno salos (Okeanija) nepriklauso jokiam 
žemynui 

Mikrožemynai 

Madagaskaras | Zelandija 

Istoriniai superžemynai 

Gondvana | Laurazija | Pangėja | Panotija | 

Rodiniįa 

Mitiniai žemynai 

Atlantida | Pietų Žemė 

ž • a • r (http 

s://lt.wikipedi 

a.org/w/inde 

x.php?title 

=%C5%A0ab 

lonas: Europa 

&action=edit) 

Šalių sąrašas | Europa 

Airija | Albanija | Andora | Armėnija | Austrija | Azerbaidžanas | Baltarusija | Belgija | Bosnija ir Hercegovina | 
Bulgarija | Čekija | Danija | Estija | Graikija | Gruzija | Islandija | Ispanija | Italija j Jungtinė Karalystė | 
Juodkalnija | Kazachstanas | Kroatija | Latvija | Lenkija | Lichtenšteinas | Lietuva | Liuksemburgas | Malta | 
Moldavija | Monakas | Norvegija | Nyderlandai | Portugalija | Prancūzija | Rumunija | Rusija | San Marinas | 

Serbija j Slovakija | Slovėnija | Suomija | Siaurės Makedonija | Švedija | Šveicarija | Turkija | Ukraina | 


Vatikano Miestas | Vengrija | Vokietija 

Kiti politiniai vienetai: Abchazija | Azorai | Čečėnija | Džersis | Gernsis | Gibraltaras | Farerų salos | 

Kalnų Karabachas Į Kosovas Į Padniestrė Į Pietų Osetija Į Sylendas Į Svalbardas 







Šis straipsnis įtrauktas į Vertingų straipsnių kategoriją. 


Rodomas puslapis "https://lt.wikipedia. 0 rg/w/ 1 ndex. php?title=Europa&oldid=5825207" 


Šis puslapis paskutinį kartą keistas 8 liepos 2020 13:25. 

Tekstas pateikiamas pagal Creative Commons Attribution/Share-Alike Licenciją; gali būti taikomos papildomos 
sąlygos. Detaliau - Terms of Ūse . 








